gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl pt gl de en sv fr de de gl gl gl gl gl gl gl gl gl es gl gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - O PP apoiaría a autonomía do Sáhara se non supón 'café para todos' en Marrocos
Cuarta feira, 05 de outubro de 2022
Moratinos comparece para expor a postura, ambigua, do goberno español. O BNG, entre os máis críticos, pediu o recoñecemento da RASD.
Tags: autodeterminación autonomía Marrocos Miguel Ángel Moratinos RASD Sáhara Occidental
O xefe da diplomacia española, Miguel Ángel Moratinos, considerou este luns ante a comisión de Asuntos Exteriores do Congreso dos Deputados que cómpre un acordo entre as partes no conflito do Sáhara Occidental. Porén, non ocultou que o Estado Español apoia, como iniciativa "positiva", o plan de autonomía de Rabat, malia que lle pecha a porta ao referendo de autodeterminación.
O ministro considerou "ineludíbel" que os EUA, o Estado Francés e o Español, "os tres países máis interesados na procura dunha solución definitiva", aproveiten a "sintonía" existente e "actúen conxuntamente para forxar unha vontade única das partes, exixíndolles maior responsabilidade". Washington, París e Madrid "nunca estiveron de acordo" en máis de tres décadas de conflito.
Moratinos tamén pediu "consenso" parlamentario. O Partido Popular, a través do seu portavoz na comisión, Gustavo de Arístegui, amparou a solicitude, e resaltou a "responsabilidade" que o Estado Español, como antiga potencia colonial, ten co Sáhara. "Sería absurdo, inxusto e un gravísimo erro político negalo", dixo.
De Arístegui sinalou que para alcanzar unha "solución viábel" as dúas partes deben facer "sacrificios". Ademais, o voceiro do PP cualificou de "paso importante" o plan de autonomía para o Sáhara presentado por Marrocos. Con todo, quixo deixar claro que non o apoiarán se é "xeral e paralelo" a un plan autonómico para todas as rexións, xa que suporía "disfrazar a autonomía".
"Grandísimos esforzos dos saharauís"
Moito máis crítica foi a voceira do Grupo Mixto e deputada do BNG, Olaia Fernández Davila, que lle reclamou ao goberno español que "dea pasos" para o recoñecemento da RASD, á vez que recordou a súa "responsabilidade" no conflito logo de "abandonar" os saharauís en 1975. "Os saharauís fixeron grandísimos esforzos" para a organización do referendo de autodeterminación, mais Marrocos foi "responsábel de non se levar a cabo".
O enviado da ONU defende o dereito de autodeterminación para o Sáhara
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
O primeiro ministro marroquí, Abbas El Fassi, presentoulle ao goberno español o plan de autonomía para o Sáhara nunha recente visita a Madrid
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto